बिहार की राजधानी पटना में स्थित बड़ी पटन देवी मंदिर शक्ति उपासना का प्रमुख केंद्र माना जाता है इन्हे माँ पटनेश्वरी भी कहा जाता है। ये पटना के सबसे पुराने और पवित्र मंदिरों में से एक है। यह भारत में 51 सिद्ध-शक्ति पिठों में से एक माना जाता है। बड़ी पटन देवी मंदिर गंगा नदी की ओर उत्तर दिशा में मुख किए हुए है। बिना किसी जाति भेद के सभी भक्तों को मंदिर में आने की अनुमति है और मंगलवार के दिन विशेष पूजा होती है। लोक मान्यता है कि भगवान शिव के तांडव के दौरान माता सती के शरीर के 51 खंड हुए। सती के अंग जहां-जहां गिरे, वहां-वहां शक्ति-पीठ स्थापित की गई । ऐसा माना जाता है की सती की दाहिनी जांघ यही पर गिरी थी।